STATUS FOR FINANSIERING AV FORSKNINGSPROSJEKTET **LHBT I FOLLO**

Sist oppdatert: 27. mai 2020.

Vedlagt følger et oppdatert budsjett, som representerer en ramme på 4,2 millioner kroner. Dette er lavere enn det som tidligere er meldt til Follorådet basert på en generell anbefalt ramme fra Forskningsrådet (4,8 mill) for et doktorgradsprosjekt. Det er ikke overraskende at Follo-prosjektet har lavere kostnader, siden metodene er billigere, og at tilgangen til relevante ansatte/informanter i kommunene underveis i prosjektet er noe involverte kommuner stiller til disposisjon for prosjektet. Vedlagt budsjett dekker kjente utgifter, og inntektsdekningen fra Sparebankstiftelsen og Høyskolen Kristiania på nærmere 2,9 millioner kroner. Det innebærer at prosjektet per nå er på god vei til å bli fullfinansiert. Det mangler imidlertid rundt 1,3 millioner kroner. Det planlegges derfor å søke offentlig doktorgradsstipend fra Forskningsrådet i januar 2021 med to måneders behandlingstid. Derfor er prosjektstart i budsjettet satt til 1. mars 2021. Høyskolen Kristiania er også i dialog med Viken om de nyopprettede regionale forskningsfondene som skal annonseres, men det er svært usikkert om disse vil ha kriterier som kan dekke dette prosjektet.

Imidlertid søkes det på prosjektutviklingsstøtte fra Viken nå i juni på 200.000 kroner. Svar på søknaden er ventet over sommeren. Om prosjektet får utviklingsstøtte, vil det sikre en avgjørende kunnskapsinnsamling og analyse av et utvalg av eksisterende nasjonale og internasjonale kommunale handlingsplaner. Dette forprosjektet vil være svært viktig i utviklingen av hovedprosjektet, og kan allerede på nyåret 2021 gi politiske og administrative anbefalinger om inkludering av LHBT-innbyggere i Follo og innspill til utvikling av kommunale tiltak og tjenester. Om ikke Viken bevilger prosjektutviklingsstøtte, så vil dette arbeidet bli en del av hovedprosjektet.

En tredje mulighet for finansiering er bidrag fra kommunene som ønsker å delta. Med budsjettet som presenteres nå, vil prosjektet være fullfinansiert med årlig bidrag på 60.000 kroner år fra alle seks kommuner de neste fire årene. Om det er aktuelt, så vil prosjektet blant annet stå svært fritt til å skreddersys de kommunale behovene vi vil se underveis, og prosjektet kan starte allerede 1. januar 2021.

De fire fasene som følger av prosjektet i dag er:

1. Analyse og sammenligning av eksisterende nasjonale og internasjonale handlingsplaner oppsummert i anbefalinger

2. Forskning på lokale LHBT-innbyggere i Follo, deres levekår, møte med kommunene, og forventninger til kommunene

3. Forskning på hvordan kommunene møter LHBT-innbyggere i dag, relevante ansattes kunnskap og behov fremover

4. Utvikling av skreddersydde handlingsplaner og utvikling av Follo-modellen for å kommunenes mobilisering av minoritetsinnbyggere.

|  |  |  |  |  |  |  |
| --- | --- | --- | --- | --- | --- | --- |
| **Budsjettforslag**  |   |   |   |   |   |   |
| Kostnader  | 2021 10 mnd | 2022 | 2023 | 2024 | 2025 2mnd | Total |
| Personal og indirekte kostnader (overhead og sosiale kostnader) for kandidat Jon Martin Larsen i 75 % stilling  | 714727 | 871395 | 885338 | 899503 | 152316 | 3523279 |
| Direkteutgifter knyttet til eventuelle innkjøp av utstyr, undersøkelser og reisekostnader | 80000 | 100000 | 100000 | 100000 | 20000 | 400000 |
| Biveiledere Høyskolen Kristiania | 55000 | 68000 | 69000 | 70000 | 12000 | 274000 |
| Totale kostnader  | *849727* | *1039395* | *1054338* | *1069503* | *184316* | *4197279* |
|  |  |  |  |  |  |  |
| Dekking av kostnader |   |   |   |   |   |   |
| Sparebankstiftelsen | 350000 | 425000 | 425000 | 425000 | 75000 | 1700000 |
| Egeninnsats Høyskolen Kristiania inkl. dekking av kontorplass, kvalitetssikring og lønn til biveiledere | 242500 | 293000 | 294000 | 295000 | 49500 | 1174000 |
| Total  | *592500* | *718000* | *719000* | *720000* | *124500* | *2874000* |
|  |  |  |  |  |  |  |
| **Gjenstår å finansiere opp** |   |   |   |   |   |   |
| Total | *257227* | *321395* | *335338* | *349503* | *59816* | *1323279* |